**สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)**

**สำนักส่งเสริมและถ่ายทอดเทคโนโลยี (สส.)**

**(โครงการส่งเสริมการนำวิทยาศาสตร์ เทคโนโลยีและนวัตกรรม เพื่อเพิ่มศักยภาพการผลิตและเศรษฐกิจชุมชุน)**

**มีความประสงค์จะรับสมัครพนักงานจ้างเหมาบริการเอกชนดำเนินงาน**

**ตำแหน่งนักวิเคราะห์นโยบายและแผน วุฒิปริญญาโท จำนวน 1 อัตรา**

**สถานที่ปฏิบัติงาน** : สำนักส่งเสริมและถ่ายทอดเทคโนโลยี สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ชั้น 6 อาคารพระจอมเกล้า ซอยโยธี ถนนพระรามที่ 6 เขตราชเทวี กรุงเทพมหานคร

**คุณสมบัติ**

1. เป็นบุคคลธรรมดา ผู้มีสัญชาติไทย อายุไม่ต่ำกว่า ๒๐ ปี (นับถึงวันที่ลงนามในสัญญา)
2. เป็นผู้ที่ได้รับวุฒิการศึกษาไม่ต่ำกว่าระดับปริญญาโทด้านวิทยาศาสตร์
3. ไม่เป็นผู้มีกายทุพพลภาพ ไร้ความสามารถหรือจิตฟั่นเฟือนไม่สมประกอบ จนไม่สามารถ ปฏิบัติหน้าที่ได้
4. มีความรู้ความสามารถทางด้านคอมพิวเตอร์ โปรแกรม Microsoft Office : Word, Excel, PowerPoint และโปรแกรมคอมพิวเตอร์อื่น ๆ และสามารถใช้งาน Internet, E-mail และ สื่อ Social ต่าง ๆ ได้เป็นอย่างดี
5. มีมนุษย์สัมพันธ์ มีจิตสำนึกในการให้บริการ และสามารถทำงานร่วมกับผู้อื่นได้เป็นอย่างดี
6. สามารถทำงานล่วงเวลาและเดินทางไปปฏิบัติงานต่างจังหวัดได้
7. เป็นผู้มีความประพฤติที่ดี สามารถปฏิบัติตามและรักษาระเบียบวินัย กฎเกณฑ์ของทางราชการได้อย่างถูกต้องและสม่ำเสมอ
8. มีประสบการณ์ในการทำงาน เช่น การประสานงานกับหน่วยงานราชการ การจัดทำเอกสารราชการ การจัดแสดงนิทรรศการ การวางแผนและวิเคราะห์ข้อมูล และงานอื่น ๆ ที่เกี่ยวข้องกับการทำงานในตำแหน่งนักวิเคราะห์นโยบายและแผน เป็นต้น อย่างน้อย ๑ ปี

**หน้าที่รับผิดชอบ**

(1) วิเคราะห์ข้อเสนอโครงการส่งเสริมการนำวิทยาศาสตร์ เทคโนโลยีและนวัตกรรม เพื่อเพิ่มศักยภาพการผลิตและเศรษฐกิจชุมชุน ประจำปีงบประมาณ พ.ศ. 2564

(2) ประสานงานเครือข่ายหน่วยงานในสังกัดทั่วประเทศ เพื่อพัฒนาข้อเสนอโครงการ

(3) จัดการฐานข้อมูล วิเคราะห์และประมวลผลภายใต้โครงการส่งเสริมการนำวิทยาศาสตร์ เทคโนโลยีและนวัตกรรม เพื่อเพิ่มศักยภาพการผลิตและเศรษฐกิจชุมชุน ประจำปีงบประมาณ พ.ศ. 2563

(4) ติดตามการดำเนินงาน

(5) จัดทำรายงาน

(6) ปฏิบัติงานอื่นๆ ที่ได้รับมอบหมาย

**ระยะเวลาการจ้าง** : 2 มกราคม 2563 – 30 กันยายน 2563

**อัตราค่าจ้าง** : 17,500 บาท/เดือน

**หลักฐานการสมัคร**

1. รูปถ่ายหน้าตรงขนาด 2 นิ้ว จำนวน 1 รูป (สำหรับติดใบสมัคร)

2. สำเนาปริญญาบัตรและสำเนาแสดงผลการศึกษา จำนวน 1 ชุด

3. สำเนาบัตรประจำตัวประชาชน จำนวน 1 ฉบับ

4. สำเนาทะเบียนบ้าน จำนวน 1 ฉบับ

5. สำเนาหลักฐานการเกณฑ์ทหารและ/หรือได้รับการยกเว้น (กรณีผู้สมัครเป็นเพศชาย) จำนวน 1 ฉบับ

6. สำเนาหลักฐานอื่น ๆ (ถ้ามี) เช่น หนังสือรับรองประสบการณ์ทำงาน การฝึกงาน เป็นต้น

**วัน เวลา และสถานที่รับสมัคร และสัมภาษณ์**

1. ผู้ประสงค์จะสมัครคัดเลือก สามารถดาวน์โหลดใบสมัครทางเว็บไซต์ **กระทรวงการอุดมศึกษา วิทยาศาสตร์ วิจัยและนวัตกรรม (www.mhesi.go.th)** และส่งใบสมัครพร้อมหลักฐาน **ด้วยตนเอง** **ระหว่างวันที่** **4 – 16 ธันวาม 2562 (ในวันและเวลาราชการ)** ที่ สำนักส่งเสริมและถ่ายทอดเทคโนโลยี ชั้น 6 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม เขตราชเทวี กรุงเทพมหานคร โดยไม่เสียค่าธรรมเนียมในการสมัคร
2. กำหนดสอบสัมภาษณ์ **วันพุธที่ 18 ธันวามคม 2562** เวลา 09.30 น. ณ ห้องประชุม สำนักส่งเสริมและถ่ายทอดเทคโนโลยี ชั้น 6 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ราชเทวี กรุงเทพมหานคร
3. ประกาศผลผู้ผ่านการคัดเลือกทาง **เว็บไซต์กระทรวงการอุดมศึกษา วิทยาศาสตร์ วิจัยและนวัตกรรม (www.mhesi.go.th)**

**สอบถามรายละเอียดเพิ่มเติมได้ที่ โทร 0 2333 3917 หรือ 0 2333 3951**